# Sky Captain i el món del demà

Sky Captain i el món del demà (títol original en anglès: Sky Captain and the World of Tomorrow) és una pel·lícula estatunidenco-britànico-italiana de ciència-ficció de Kerry Conran, estrenada el 2004 i doblada al català.
La pel·lícula es va fer a partir d'un curtmetratge de sis minuts creat pel director a casa seva amb un portàtil, Marsha Oglesby, Jon Avnet i Jude Law van veure el curt i va decidir coproduir la pel·lícula i ajudar el director a trobar la resta del finançament per a poder-la realitzar. La pel·lícula s'estrenà a Catalunya durant la Gala d'Inauguració de la 37a edició del Festival de Cinema de Sitges (2 de desembre del 2004) amb diversos problemes de puntualitat, projecció i organització.

## Argument

La història es desenvolupa en una ucronia situada el 1939. Polly Perkins, periodista del Chronicle, intenta elucidar la desaparició de diversos científics de renom. La pista sembla portar a un cert doctor Totenkopf («cap de mort» en alemany). Mentre que robots gegants enviats per Totenkopf ataquen Nova York, la policia impotent apel·la al Capità Sky i als seus esquadrons. El Capità Sky, junt amb Polly Perkins, haurà de perseguir aquests robots pel món fins a descobrir els plans de Totenkopf i evitar la fi del món.

## Comentari

Sky Captain i el món del demà presenta la particularitat de ser completament concebut segons un guió il·lustrat en 3D; els actors han rodat sobre fons blau, les màquines i les decoracions generades per ordinador han estat afegides en postproducció. La pel·lícula combina a més a més les estètiques i modes narratius propis del serial dels anys 1930, de la pel·lícula negra hollywoodienca, del còmic de superheroi, i del videojoc contemporani.

## Repartiment

* Capità Sky
* Polly Perkins
* Franky Cook
* Dax Dearborn
* Dona androide
| Intèrpret | Personatge | Veu en català |
| Gwyneth Paltrow | Polly Perkins | Alicia Laorden |
| Jude Law | Joe «Sky Captain» Sullivan | José Posada |
| Angelina Jolie | capità Francesca «Franky» Cook | Maria del Mar Tamarit |
| Giovanni Ribisi | Dax Dearborn | Xavier de Llorens |
| Michael Gambon | redactor en cap Paley | Joaquim Díaz |
| Bai Ling | Dona androide | desconegut |
| Omid Djalili | Kaji | Toni Sevilla |
| Laurence Olivier | Dr. Totenkopf | Abel Folk |
| Trevor Baxter | Dr. Walter Jennings | Fèlix Benito |

## Notes

* ↑ Laurence Olivier va morir gairebé 13 anys després del rodatge i va ser representat a la pel·lícula com a Dr. Totenkopf, el misteriós científic boig i supervillà, mitjançant la manipulació informàtica amb vídeos i àudios de quan era un jove actor.

## Referències

* ↑ «Sky Captain i el món del demà». Ésadir.cat. [Consulta: 8 setembre 2022].
* ↑ «Ficha completa de la película» (en castellà). LaButaca.net. Arxivat de l'original el 16 abril 2012.
* ↑ «Crónica del primer día del Festival de Sitges (2004)» (en castellà). Miradas.net. Arxivat de l'original el 4 febrer 2012.
* ↑ Crònica de la Gala d'Inauguració del Festival de Sitges. La finestra digital.
* ↑ Article sobre la Inauguració del Festival. Diari El País, arxiu. (castellà)
* ↑ «Sky Captain i el món del demà». ElDoblatge.com. [Consulta: 8 setembre 2022].

## Enllaços externs

* Pàgina oficial de la Paramount (anglès)